पुराने विवाद में दो पक्षों में मारपीट,चली गोली | पुराने विवाद में दो पक्षों में मारपीट,चली गोली - Bokaro News,बोकारो न्यूज़,बोकारो समाचार
पुराने विवाद में दो पक्षों में मारपीट,चली गोली
Bokaro News - पिंड्राजोरा थाना क्षेत्र के घटियाली मोड़ पर पुराने विवाद को लेकर दो पक्षों के बीच हुई मारपीट में फायरिंग कर दी।...
पिंड्राजोरा थाना क्षेत्र के घटियाली मोड़ पर पुराने विवाद को लेकर दो पक्षों के बीच हुई मारपीट में फायरिंग कर दी। वहीं मारपीट के क्रम में मोहनडीह निवासी सर्फुद्दीन जख्मी हो गया। सर्फुद्दीन ने पिंड्राजोरा थाना में मामला दर्ज कराते हुए गंगाधर कर, उत्तम मंडल, गौतम मंडल, विमल मंडल, बूटन कर, राम शंकर कर, लखन कर और गोपाल मंडल पर फरसा से मारकर जख्मी करने और गोली चलाने का आरोप लगाया है। कहा कि वह घटियाली मोड़ पर सपन होटल में था तो तारापद कपरदार अपने भाई को खोजते हुए आया। तारापद के आते ही गंगाधर ने पिस्तौल से गोली चला दी।
बैठक में दोनों पक्षों में होना था समझौता
दोनों पक्षों के बीच पूर्व से ही विवाद चल रहा था। इसको लेकर उत्तम मंडल ने पूर्व में घटियाली निवासी निरंजन कपरदार पर 2 लाख रुपए रंगदारी मांगने का मामला पिंड्राजोरा थाना में दर्ज कराया था। उस मामले में समझौता को लेकर बैठक होने वाली थी। इसी क्रम में होली के दिन यह घटना घटी।